شەفەق نیوز/ وەرپرسیگ کورد، ئمڕوو یەکشەممە،
باس رەتکردن سکاڵایگ دادوەری کرد ک تەقەلای مەنین دەسدرویژیکردن لەبان زەویەیل کورد
لە باشوور پارێزگای کەرکوک دەن، لە وەختیگ دووپات کرد ک دووچەوەکی شۆڤێنی هیلێد ململانەی
ماڵداری لەناوبەین عەرەب و کورد وەردەوام بوود.
حەسەن محمد ئەحمەد ئەندام یەکێتی نیشتمان کوردستان
و ئەندام ئەنجومەن وەرین سەڵاحەدین ئەرا ئاژانس شەفەق نیوز وت: دادگای داقوق لە باشوور
کەرکوک، ٢١ سکاڵای دادوەری رەت کرد ک وەلایەن عەرەبیلیگ داگیرکەر کورد توومار کریانە،  لەوەر نا یاسایی لە کەرت سنور خوەرئاوای قەزای داقوق
ک رووبەری رەسێدە ١٠١٣ دۆنەم.
ئەحمەد وتیش: ئەو عەرەبەیلە ک لە شوینەیلیگتر
هاتنە دەسنانە بان زەویەیل کورد لە دەورگرد کەرکوک وە دەسمیەتی رژیم وەرین، و لە ساڵ
٢٠٠٣ گلەو دریا، و عەرەبەیلیش قەرەبوو مادەی ١٤٠ وەرگردن، باوجی دویای رویداوەیل
٢٠١٧ جاریگتر ئەرا ئی زەویەیلە گلەو خواردن.
وتیش: بڕیاریگ دادوەری هەس نیەیەیلێد هەرکەسیگ
قەرەبوو مادەی ١٤٠ وەربگرێد هویچ سکاڵایگ دادوەری توومار بکەێد تا جاریگتر دەس لەبان
زەویەیل تاڵانکریاگ کورد یا هەر پیکاتەیگتر بنەێد.
ئەحمەد وتیش: ململانەی ماڵداری لە کەرتەیل
١٥،١٦،١٧،١٨ کەفتیەسە بان زەویەیل کورد لە دەورگرد قەزای داقوق، ک ڕووبەرەگەی لە
٦٠٠٠ دۆنەم زیاترە، و تا ئیسە یەکلاکەرەوە نەکریاگە، لەوەر دووچەوەکی شۆڤێنی لەلایەن
هەشیگ لە لایەنەیل وەرپرس لەبان ئی باوەتە و بەندەیل مادەی ١٤٠ لە دەستور عراق.
دیاری کرد ک نیمەێ زەویەیل کورد لە کەرت ١٦ ئەوە
عەرەبەیلە وەکاری تیارن ک لە شوینەیلیگتر هاتنە، و هیمان کەرەتیل ١٧ و ١٨ نینە دەس
کورد یا عەرەبەیل، ٢ تەنیا سوپا هاناوی.
